b'\n_START_ARTICLE_\nJudith Hoag\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nHoag syntyi Newburyportissa, Massachusettsissa, jossa h\xc3\xa4n aloitti n\xc3\xa4yttelemisen teatterissa 13-vuotiaana ja p\xc3\xa4\xc3\xa4si opiskelemaan n\xc3\xa4yttelemist\xc3\xa4 yksityiseen Walnut Hill School of Performing Artsiin Natickissa, Massachusettsissa._NEWLINE_H\xc3\xa4n on naimisissa n\xc3\xa4yttelij\xc3\xa4 Vince Grantin kanssa ja heill\xc3\xa4 on kaksi lasta.\n_START_SECTION_\nUra\n_START_PARAGRAPH_\nHoag muutti Cambridgeen, Massachusettsiin, jossa h\xc3\xa4n osallistui paikallisen teatterin toimintaan. My\xc3\xb6hemmin Hoag muutti New Yorkiin, jossa noin kuukausi my\xc3\xb6hemmin er\xc3\xa4s n\xc3\xa4ytelm\xc3\xa4kirjailija pyysi h\xc3\xa4nt\xc3\xa4 n\xc3\xa4yttelem\xc3\xa4\xc3\xa4n uudessa n\xc3\xa4ytelm\xc3\xa4ss\xc3\xa4\xc3\xa4n The Times & Appetites of Toulouse Lautrec. Pian t\xc3\xa4m\xc3\xa4n j\xc3\xa4lkeen Hoag sai mahdollisuuden n\xc3\xa4ytell\xc3\xa4 televisiossa saippuasarjassa Loving vuosien 1986\xe2\x80\x931987 aikana. Sarjan j\xc3\xa4lkeen h\xc3\xa4n kokeili esiintymist\xc3\xa4 mainoksissa, mik\xc3\xa4 osoittautui kannattavaksi uransa kannalta. Sittemmin Hoag p\xc3\xa4\xc3\xa4si esiintym\xc3\xa4\xc3\xa4n elokuviin, kuten Cadillac Man, jossa h\xc3\xa4n n\xc3\xa4ytteli muun muassa Robin Williams. Parhaiten Hoag kuitenkin muistetaan ensimm\xc3\xa4isest\xc3\xa4 p\xc3\xa4\xc3\xa4roolistaan elokuvassa Teini-ik\xc3\xa4iset mutanttininjakilpikonnat._NEWLINE_Muutettuaan Los Angelesiin aviomiehens\xc3\xa4 Vince Grantin kanssa Hoag ryhtyi n\xc3\xa4yttelem\xc3\xa4\xc3\xa4n enimm\xc3\xa4kseen televisiosarjoissa. H\xc3\xa4nen listaansa mahtuu sarjoja, kuten Carniv\xc3\xa0le, C.S.I., NYPD Blue, Kunnian miehet, Rouva presidentti, Yh\xc3\xa4 vedossa, Aavekuiskaaja ja Greyn anatomia.'